Ir-Regolament tal-Kummissjoni (KE) Nru 1955/2001
tal-5 ta' Ottubru 2001
li jemenda r-Regolament (KE) Nru 2879/2000 li jistabbilixxi regoli dettaljati sabiex jiġi applikat ir-Regolament tal-Kunsill (KE) Nru 2702/1999 dwar il-miżuri sabiex jipprovdu tagħrif dwar il-prodotti agrikoli f'pajjiżi terzi, u jippromwovuhom
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2702/1999 ta' l-14 ta' Diċembru 1999 dwar il-miżuri sabiex jipprovdu tagħrif dwar il-prodotti agrikoli f'pajjiżi terzi u jippromowovuhom [1], u b’mod partikolari l-Artikolu 11 tiegħu,
Billi:
(1) Ir-Regolament tal-Kummissjoni (KE) Nru 2879/2000 [2], kif emendat bir-Regolament (KE) Nru 962/2001 [3], jistabbilixxi r-regoli dettaljati sabiex jiġi applikat ir-Regolament ta' hawn fuq.
(2) L-Artikolu 9(3) tar-Regolament (KE) Nru 2879/2000 jistabbilixxi t-temma taż-żmien bħala t-30 ta’ Settembru għad-Deċiżjoni tal-Kummissjoni dwar il-programmi sottomessi u l-korpi rispettivi li jimplimentawhom.
(3) Ġie mogħti aktar żmien lill-Istati Membri sabiex jibagħtu l-lista tal-programmi u l-korpi li jimplimentawhom magħżula għall-ewwel sena.
(4) Minħabba d-diffikultajiet fl-implimentazzjoni ta’ l-arranġamenti l-ġodda tal-promozzjoni, il-programmi sottomessi minn ċerti Stati Membri nstabu li mhumiex kompletati u kien meħtieġ tagħrif addizzjonali sostanzjali, li wasal għand il-Kummissjoni reċentement biss.
(5) Taħt dawn iċ-ċirkostanzi, sabiex jiġi permess illi jitlestew l-eżami u l-għażla tal-programmi, it-temma taż-żmien għad-Deċiżjoni tal-Kummissjoni għandha tiġi posposta għall-20 ta’ Novembru għal din l-ewwel sena.
(6) Il-miżuri pprovduti f'dan ir-Regolament huma skond l-opinjoni maħruġa fil-laqgħa konġunta tal-Kumitati Maniġerjali tal-Promozzjoni tal-Prodotti Agrikoli,
ADOTTAT DAN IR-REGOLAMENT:
Artikolu 1
Fl-Artikolu 9(3) tar-Regolament (KE) Nru 2879/2000, jiddaħħal is-subparagrafu li ġej:
"Madankollu fl-ewwel sena, il-Kummissjoni għandha tieħu Deċiżjoni l-aktar tard sal-20 ta’ Novembru 2001."
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta’ Ottubru 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta’ Ottubru 2001.